《重建羊太傅祠和王原叔句》
宋代·李宗易

叔子祠荒岁已深，异时贤守重登临。
岘山岑寂瞻风概，汉水灵长想德音。
奉诏始闻新缔茸，有知那复叹湮沈。
又刊翠琰留南夏，先后功名照古今。

作者简介：宋陈州宛丘人，字简夫。少好学，诗效白居易。真宗天禧三年进士。仁宗庆历元年任御史台推直官、秘书丞，八年为尚书屯田员外郎，知光化军事。官至太常少卿。详于吏治。后归，优游林泉十六年。苏辙为宛丘博士，常与之游。与晏殊相知尤深。